stanford-oval/wikipedia huggingface dataset:
בייבי דול (סרט, 1956)
תקציר העלילה

ארצ'י לי מייהן (קרל מולדן) הוא אדם מבוגר המתגורר בבית מוזנח בדלתא של מיסיסיפי ביחד עם אשתו הצעירה המכונה בייבי דול ודודתה הסנילית רוז קומפורט (מילדרד דאנוק).
אביה של בייבי דול הסכים לתת לארצ'י לשאת אותה בגיל 18 בתנאי שיקיים איתה יחסי מין רק בהגיעה לגיל 20. כעסקת חבילה נאלץ ארצ'י לקבל את דודתה רוז שאמורה לנהל את משק הבית.
ארצ'י יוצא לאט מדעתו. אשתו בייבי דול מתנהגת כילדה קטנה. ישנה בעריסה, מוצצת אצבע והולכת בבית חשופה בכתונת לילה בייבידול. ארצ'י מציץ עליה דרך סדק בקיר ומתגרה. את זעמו הוא שופך עליה ועל דודתה שאינה מסוגלת לנהל את משק הבית.
ארצ'י מתפרנס כבעל מנפטת כותנה. הוא התפרנס טוב עד ששכנו הסיציליאני סילבה ואקארו (אלי וולך) רכש מנפטה מודרנית ויעילה שגזלה את פרנסתו. הוא התקשה לשלם עבור הריהוט שרכש לאשתו ויום אחד הגיעו לביתו מהחנות ולקחו בחזרה את כל הרהיטים. בייבי דול רוצה לכן לעזוב אותו וזה מגביר את כעסו.
באחד הלילות הוא מתגנב למנפטה של ואקארו, שופך עליה דלק ושורף אותה. ואקארו חושד בארצ'י אך זקוק להוכחה. למחרת הוא מופיע אצל ארצ'י עם קרונות עמוסים בכותנה כדי להפריד אותה במנפטה שלו. הוא נפגש בתחילה עם בייבי דול ומתחיל לחזר אחריה. ארצ'י כועס על אשתו וסוטר לה ואחר כך נוסע לעיר להחליף חלק במנפטה. ואקארו מנצל את העדרו להמשיך לחזר אחרי בייבי דול. הוא נשכב בעריסה כילד ובייבי מלטפת אותו. תוך כדי החיזור הוא מקבל את חתימתה על הצהרה שארצ'י הוא זה ששרף את המנפטה שלו.
כשארצ'י חוזר ורואה את שניהם חמתו עולה שוב. הוא מצווה על רוז לעזוב את הבית כי אינה יודעת לבשל. ואקארו מסכים לקבל אותה כמבשלת אצלו ובאותו זמן מספר לארצ'י על ההצהרה החתומה של בייבי דול שהוא המצית של המנפטה.
ארצ'י הנמצא כעת בטירוף לוקח רובה ומתחיל לרדוף אחריהם כדי להרגם. בייבי מזמינה משטרה והוא נעצר למרות בקשתו מהשוטרים לדחות את מעצרו כי לאשתו מלאו כעת 20 שנה וברצונו לקיים את ההסכם עם אביה.
ואקארו עוזב את המקום ומבטיח לנשים שיחזור לקחת אותן למחרת.
פרסים

קרול בייקר הייתה מועמדת לפרס אוסקר לשחקנית הטובה ביותר, לפרס גלובוס הזהב ופרס באפט"א לשחקנית הטובה ביותר בתפקיד ראשי.
אלי וולך זכה בפרס באפט"א לשחקן מבטיח חדש.
אליה קאזאן זכה בפרס גלובוס הזהב לבמאי הטוב ביותר - סרט קולנוע
קרול בייקר, קרל מולדן, אלי וולך ומילדרד דאנוק היו מועמדים לפרס גלובוס הזהב.
בל P-39 איירקוברה

בל P-39 איירקוברה (באנגלית: Bell P-39 Airacobra) הוא מטוס קרב מתוצרת חברת בל איירקראפט, שיוצר עבור חילות האוויר של צבא ארצות הברית בזמן מלחמת העולם השנייה, והיה אחד ממטוסי הקרב העיקריים שהיו ברשותה של ארצות הברית עם כניסתה למלחמה. המטוס נמכר לשימוש גם לברית המועצות, שירת בהצלחה בחיל האוויר הסובייטי והיה המטוס שבו השיגו הסובייטים את המספר הגבוה ביותר של הפלות באמצעות מטוס מתוצרת אמריקאית.
עיצובו של המטוס היה יוצא דופן וחדשני ביחס לתקופתו. המנוע הותקן במרכז המטוס ומאחורי הטייס, וכני הנסע עוצבו כך שהגלגל השלישי היה גלגל אף ולא גלגל זנב כמקובל במטוסי קרב אחרים בתקופה זו, מה שאפשר לטייס ראות טובה קדימה בעת המראה. על אף חדשנותו, מנוע המטוס היה חסר מגדש טורבו ולכן ביצועיו בגובה רב היו נחותים ולא התאימו למשימות ליווי מפציצים וקרבות אוויר בגובה רב, שאפיינו את הזירה המערבית של המלחמה. לעומת זאת, המטוס התאים היטב למלחמה בזירה המזרחית שהתנהלה בגובה נמוך ובינוני, וזכה להצלחה והוקרה בקרב הטייסים הסובייטיים.
ביחד עם מטוס ה-P-63 קינגקוברה, היה זה המטוס הנמכר ביותר שיוצר על ידי חברת בל.
היסטוריה מבצעית

המטוס שימש במספר זירות לחימה, בעיקר בזירת האוקיינוס השקט, זירת הים התיכון ובזירה המזרחית. עקב ביצועי המנוע החלשים מעל גובה של 17,000 רגל (5,200 מטרים), הוא לא התאים למטרות יירוט אווירי בגובה רב, אך נחל הצלחה כמיירט בגבהים נמוכים יותר ובמשימות של צליפה על מטרות קרקעיות.
היסטוריה מבצעית > בשירות חיל האוויר המלכותי

בשנת 1940 הזמינה בריטניה 675 מטוסי P-39 מהדגם המוקדם, ובשנת 1941 הזמינה 150 מטוסים נוספים מארצות הברית במסגרת חוק השאל-החכר. חיל האוויר המלכותי ביקר את המטוס על תפקודו הבלתי מספק כמיירט, בהשוואה למטוסי הספיטפייר וההוקר הוריקן, אך השתמש בו בהצלחה כמטוס לתקיפה קרקעית עד מרץ 1942. לאחר תקופה זו נמכרו המטוסים לברית המועצות. חיל האוויר המלכותי הוא שהעניק למטוס את כינויו "איירקוברה".
היסטוריה מבצעית > בשירות חילות האוויר של צבא ארצות הברית > בזירה האוקיינוס השקט

המטוס היה בשימוש חילות האוויר של צבא ארצות הברית, הגוף שקדם לחיל האוויר של ארצות הברית ושהיווה זרוע של חיל היבשה, ושימש אותו בתקופה שלאחר המתקפה היפנית על פרל הארבור. בין היתר הוא ראה פעילות מבצעית במסגרת כוח אוויר קקטוס שפעל בקרב גוודלקנל בשנת 1942. אף על פי שהיה נחות בביצועיו ממטוסי הקרב היפניים, תפקד האיירקוברה היטב במשימות הפצצה וצליפה קרקעית ולקח חלק פעיל בהדיפת הכוחות היפניים שניסו לכבוש את שדה התעופה הנדרסון. עד סוף השנה הופלו על ידי מטוסי האיירקוברה כ-80 מטוסים יפניים, אך מספר דומה של מטוסי P-39 הופלו על ידם.
פעילויות נוספות של המטוס היו במהלך המערכה בגינאה החדשה, בה התרחשו קרבות אוויר רבים בין מטוסי האיירקוברה ומטוסי ה-A6M זירו היפניים, וכן במהלך הקרב על האיים האלאוטיים, בה שימש המטוס לתקיפת הכוחות היפניים שפלשו לאיי אטו וקיסקה. הטייסים ששירתו באיים האלאוטיים סבלו ממזג האוויר הקשה האופייני לאזור, שגרם לאבדות רבות יותר מהאבדות שנגרמו מהקרבות כנגד היפנים, ובסופו של דבר הוחזרו לארצות הברית בנובמבר 1942.
היסטוריה מבצעית > בשירות חילות האוויר של צבא ארצות הברית > בזירת הים התיכון

המטוס הופעל בזירת הים התיכון במהלך המערכה בצפון אפריקה ובאיטליה החל מפברואר 1944, ולקח חלק בקרב אנציו שנועד לאפשר לכוחות האמריקאיים לאגף את הכוחות הגרמניים ולאפשר להם לפרוץ לכיוון רומא.
היסטוריה מבצעית > בשירות חיל האוויר הסובייטי

השימוש המוצלח ורחב ההיקף ביותר של המטוס היה בשירות חיל האוויר הסובייטי. מספר רב של מטוסי P-39 הגיעו לברית המועצות במסגרת חוק השאל-החכר, לאחר שהועברו מאלסקה לסיביר ומשם לשדות הקרב במערב ברית המועצות.
בניגוד ללוחמה האווירית בזירה המערבית שהתנהלה בגובה רב, עקב הצורך להימנע מאש נ"מ שנורתה לעבר המפציצים האמריקאיים והבריטיים שתקפו את גרמניה, הלוחמה האווירית בחזית המזרחית התנהלה בגובה נמוך יותר שבו ביצועי המטוס היו טובים יותר, והטייסים הסובייטיים ידעו לנצל את כוח האש החזק של המטוס, ובפרט את התותח בקוטר 37 מ"מ שאפשר להפיל מטוס אויב באמצעות פגיעות מעטות, את יציבותו של המטוס ואת מערכת הקשר האמינה שלו. המטוס שימש בעיקר כמיירט, והפיל מספר רב של מטוסי קרב ומפציצים גרמניים. מבין עשרת אלופי ההפלות הסובייטיים הגדולים ביותר, חמישה מהם השיגו את רוב ניצחונותיהם כשהטיסו את האיירקוברה.
הטייס הסובייטי ניקולאי ג. גולודניקוב תיאר את התרשמותו מהמטוס במילים אלו:
חיבבתי את הקוברה, בעיקר את הדגם Q-5. זו הייתה הגרסה הקלה ביותר של הקוברה ומטוס הקרב הטוב ביותר שהטסתי. תא הטייס היה נוח מאוד, והראות הייתה מצוינת. לוח המכשירים היה מעוצב היטב, החל ממיקום מכווני הטיסה ועד למד האופק המלאכותי ומצפן הרדיו. הוא כלל אפילו צינור להתרוקנות בצורת משפך. הזכוכית המשוריינת הייתה חזקה מאוד, עבה ביותר. גם השריון מאחור היה עבה. מערכת החמצן הייתה אמינה, על אף שהמסכה הייתה קטנה למדי, וכיסתה רק את האף והפה. השתמשנו במסכה רק בגובה רב. רדיו ה-HF היה חזק, אמין וברור.
היסטוריה מבצעית > בשירות חיל האוויר הסובייטי > בחילות אוויר נוספים

המטוס שירת גם בחיל האוויר של צבא צרפת החופשית, בחיל האוויר המלכותי האוסטרלי ובחיל האוויר שהקימו טייסי חיל האוויר האיטלקי שערקו לבעלות הברית.
לאחר המלחמה

המטוס שימש לתקופה קצרה את חיל האוויר האמריקאי ואת חיל האוויר האיטלקי כמטוס אימון ויצא סופית משימוש עד שנות ה-50 המוקדמות. בימינו מוצגים מספר מטוסים במוזיאונים ברחבי העולם, ומספר מועט של מטוסים עדיין נמצאים בשימוש כמטוסי מרוצים בארצות הברית, לאחר שעברו שיפורים והתאמות שהגבירו את מהירותם.
P-39 בזירת האוקיינוס השקט
המטוס בצבעי חיל האוויר הסובייטי
P-39 שמשמש כמטוס מרוצים
בוריס קודג'ו

| --- | --- |

 לידה:  8 במרץ 1973 (בן 51) וינה, אוסטריה 
 שם לידה:  Boris Frederic Cecil Tay-Natey Ofuatey-Kodjoe 
 מדינה:  אוסטריה, גרמניה, ארצות הברית 
 מקום מגורים:  לוס אנג'לס 
 השכלה:  אוניברסיטת הקהילייה של וירג'יניה 
 תקופת הפעילות:  מ-1995 
 בן או בת זוג:  ניקול ארי פרקר (2005–?) 
 מספר צאצאים:  2 
 www.boris-world.com
 
בוריס פרדריק ססיל טיי-נאטי אפוייטי-קודג'ו (באנגלית: Boris Kodjoe; נולד ב-8 במרץ 1973) הוא שחקן אמריקאי ילידי אוסטרי ודוגמן לשעבר.
ביוגרפיה

קודג'ו נולד בווינה, אוסטריה, בנם של אורסולה, פסיכולוגית גרמנייה ממוצא יהודי, ואריק קודג', רופא גנאי משבט הנזמה (אנ'). שמו הפרטי הוא על שמו של המשורר והסופר הרוסי בוריס פסטרנק. סבתו של אמו של קודג'ו הייתה יהודייה אשר נרצחה בשואה; סבתו שלו מפי המצד האם שרדה את המלחמה כאשר הסתתרה. אף על פי שגדל כיהודי הוא חי כיום כבפטיסט הוריו של קודג'ו התגרשו כשהיה בן שש. הוא גדל בפרייבורג, גרמניה. יש לו אח בשם פטריק ושתי אחיות בשם נאדג'ה ולארה.
קודג'ו למד באוניברסיטה הקהילתית בווירג'יניה על מלגת טניס, וסיים את לימודיו עם תואר בשיווק בשנת 1996. הוא היה שחקן טניס ארבע שנים והוא ניצב כיום במקום התשיעי בהיסטוריה של בית הספר עם 75 ניצחונות בקריירה. פציעה בגב סיימה את שאיפותיו של קודג'ו לטניס, אך הוא עבר במהירות לדגמן ולאחר זמן קצר נכנס למשחק.
קריירה

בשנת 1995 הוא הופיע בסרט הקולנוע של TLC ל"Red Light Special". בין השנים 2000 ל-2004 שיחק בסדרה של שואוטיים "Soul Food" (אנ')
בשנת 2002 קודג'ו נבחר כאחד מ"50 האנשים היפים בעולם" על ידי מגזין פיפל.
הוא הופיע בסרט "סוכר חום"(אנ') ב-2002 והופיע בעונה השנייה של הסדרה "Second Time Around" (אנ'). הוא שיחק את דייוויד טיילור "הנביא" (אנ') באוקטובר 2005. הוא הופיע במחזה בשם "Whatever She Wants", בכיכובה של ויויקה איי פוקס, והופיע בעונה החמישית של "ניפ/טאק".
ב-2009 שיחק בתפקיד משנה בסרט המדע הבדיוני "המחליפים".
ב-2010 שיחק יחד עם גוגו אמבתה-רו כבעל ואישה סוכנים סודיים בסדרה של ג'יי ג'יי אברהמס "Undercovers" (אנ') באותה שנה, הוא הופיע גם כלותר בסרט "האויב שבפנים: החיים שאחרי". ב-2012 הופיע בתפקיד אורח בסדרה "פרנקלין ובאש".
מ-2013 עד 2016, קודג'ו שיחק בתור גרסה בדיונית של עצמו בסדרת הפרודיה הקומדיה "Real Husbands of "Hollywood (אנ').
בשנת 2015, קודג'ו החל לשחק בתפקיד אורח בסדרת הטלוויזיה של פוקס, "האיש האחרון בעולם".
מ-2016 עד 2018 קודג'ו היה חלק מצוות השחקנים של כל שלוש העונות של הדרמה הרפואית של CBS," קוד בלאק" בה שיחק את הרופא ויל קמפבל.
ביולי 2018, קודג'ו קיבל תפקיד חוזר בעונה השנייה של סדרת הבת של "האנטומיה של גריי" "תחנה 19".
חיים אישיים

קודג'ו התחתן עם מי שכיכבה לצידו ב:"Soul Food" ניקול ארי פרקר  ב-21 במאי 2005, בגונדלפינגן, גרמניה. היא ילדה את בתם הראשונה סופי במרץ 2005 שנולדה עם ספינה ביפידה. בנם השני של הזוג, נולד באוקטובר 2006. קודג'ו ואשתו הם חברים בכנסייה המתודית המאוחדת של קסקייד באטלנטה, ג'ורג'יה. המשפחה מתגוררת בלוס אנג'לס, קליפורניה.
פילמוגרפיה > בקולנוע

| שנה | סרט | תפקיד | הערות |
| --- | --- | --- | --- |
| 2000 | Love & Basketball | ג'ייסון |  |
| 2002 | Brown Sugar | קלבי דאוסון |  |
| 2004 | Doing Hard Time | מייקל מיטשל | וידאו ישיר |
| 2005 | The Gospel | דייוויד טיילור |  |
| 2006 | Madea's Family Reunion | פרנקי הנדרסון |  |
| 2007 | All About Us | אדוארד בראון |  |
| 2007 | Alice Upside Down | מר אדג'קומב |  |
| 2008 | Starship Troopers 3: Marauder' | גנרל דיקס האוזר | וידאו ישיר |
| 2009 | המחליפים | סוכן מיוחד של האף.בי.איי, אנדי סטון. |  |
| 2010 | The Confidant | ניג'ל פטרסון |  |
| 2010 | האויב שבפנים: החיים שאחרי | לותר ווסט |  |
| 2012 | האויב שבפנים: הגמול | לותר ווסט |  |
| 2013 | Baggage Claim | גרם |  |
| 2013 | Nurse 3D | הבלש ג'ון רוגאן |  |
| 2014 | Addicted | ג'ייסון ריינרד |  |
| 2017 | פרדיננד | קלאוס (קול) |  |
| 2025 | The Juice | או. ג'יי. סימפסון |  |
פילמוגרפיה > בטלוויזיה

| שנה | סדרה | תפקיד | הערות |
| --- | --- | --- | --- |
| 1998 | The Steve Harvey Show | דקסטר | בפרק: "Every Boy Needs a Teacher" |
| 2000 | For Your Love | טרנס | בפרק: "The French Lesson" |
| 2003 | Boston Public | המאמן דרק ויליאמס | 3 פרקים |
| 2003 | Street Time | באומן קלווי | פרקים: "High Holly Roller" and "Cop Killer" |
| 2003 | All of Us | מרקוס | בפרק: "Uncle Marcus Comes to Dinner" |
| 2004 | Eve | קווין | בפרק: "Valentine's Day Reloaded" |
| 2000–2004 | Soul Food | דיימון קרטר | תפקיד קבוע, 27 פרקים Nominated – NAACP Image Award for Outstanding Supporting Actor in a Drama Series (2002–2004) |
| 2004–2005 | Second Time Around | ג'קסון מוז | תפקיד קבוע, 13 פרקים |
| 2006 | If You Lived Here, You'd Be Home Now | בראד. | Failed pilot |
| 2007 | Crossing Jordan | הבלש אליוט צ'נדלר | פרקים: "Post Hoc..." and "In Sickness & in Health" |
| 2007 | Women's Murder Club | סיימון פרי | בפרק: "Blind Dates and Bleeding Hearts" |
| 2007 | ניפ/טאק | אלטון פורסט | בפרק: "Chaz Darling" |
| 2010 | Undercovers | סטיבן בלום | תפקיד קבוע, 13 פרקים |
| 2012 | Scruples | ג'וש הילמן | TV pilot |
| 2012 | פרנקלין ובאש | נולן טייט | בפרק: "Last Dance" |
| 2012 | A Killer Among Us | הבלש ג'ו מורן | TV movie Nominated – Black Reel Award for Best Supporting Actor |
| 2013–2016 | Real Husbands of Hollywood | עצמו | תפקיד קבוע Nominated – NAACP Image Award for Outstanding Supporting Actor in a Comedy Series (2014) |
| 2013 | The Real Housewives of Atlanta | עצמו | בפרק: "Praise the Pageant" |
| 2014 | Members Only | דיקון | תפקיד קבוע |
| 2014 | The Chase | הוא עצמו | בפרק: "Starry Eyed: Celebrity" |
| 2014 | Unforgettable | הסוכן פרנסיס סימס | תפקיד חוזר, 2 פרקים |
| 2015–2016 | האיש האחרון בעולם | פיליפ סטייסי "פיל" מילר | תפקיד חוזר, 12 פרקים |
| 2015 | The Boris & Nicole Show | הוא עצמו | תפקיד ראשי, 20 פרקים |
| 2016 | Cape Town | סנקוטוס סנוק | תפקיד ראשי, 6 פרקים |
| 2016–2018 | קוד בלאק | ד"ר וויל קמפבל | תפקיד אורח (עונה 1), תפקיד ראשי (עונות 2–3) 33 פרקים |
| 2017 | Tales | ריי ואנס | בפרק: "Fuck the Police" |
| 2018–2024 | תחנה 19 | רוברט סאליבן | תפקיד קבוע, תפקיד ראשי (עונות 2–7) ; 95 פרקים |
| 2018 | בית הקלפים | ברט קול | תפקיד חוזר; 4 פרקים |
| 2019 | Lip Sync Battle | עצמו | בפרק: "Boris Kodjoe vs. Nicole Ari Parker" |
| 2019 | האנטומיה של גריי | רוברט סאליבן | בפרק: "What I Did For Love" בפרק: "Thunderstruck" |
| 2022 | Real Husbands of Hollywood: More Kevin, More Problems | עצמו | תפקיד קבוע |
הערות שוליים

↑  Williams, Kam (2009). "Boris Kodjoe: The All about Us Interview with Kam Williams". aalbc.com. נבדק ב-2010-09-24.
↑  Buckley, Michael. "Stage to Screens: Chats With Whitford, Hurt, Howard, and Kodjoe", Playbill, 5 May 2008.
↑  The Gospel: Boris Kodjoe (אורכב 22.02.2012 בארכיון Wayback Machine)
↑  "Boris Kodjoe On Experiencing Racism While Growing Up In Germany". BET. נבדק ב-13 בינואר 2021. {{cite web}}:  (עזרה)
↑  Prudom, Laura (5 בפברואר 2015). "Boris Kodjoe Joins Fox's 'The Last Man on Earth'". Variety. נבדק ב-31 במרץ 2015. {{cite web}}:  (עזרה)
↑  Goldberg, Lesley (19 ביולי 2018). "'Station 19' Taps Boris Kodjoe for Season 2". The Hollywood Reporter. נבדק ב-19 ביולי 2018. {{cite web}}:  (עזרה)
↑  Ramos, Dino-Ray (9 באוקטובר 2018). "Boris Kodjoe Upped To Series Regular On 'Station 19'". Deadline Hollywood. נבדק ב-9 באוקטובר 2018. {{cite web}}:  (עזרה)
| --- | --- |
בקרת זהויות :  NLI: 987007330242505171  BIBSYS: 9063285  BnF: cb14645367w (data)  GND: 1061457672  ISNI: 0000 0003 5413 7283  LCCN: no2006011325  NTA: 272763829  VIAF: 15030806   WorldCat (עם VIAF): 15030806
פרבלי

| --- | --- |

 מידע כללי
 סוג:  מנזר 
 מיקום:  Agios Vasileios municipality 
 מדינה:  יוון 
 קואורדינטות:  35°09′28″N 24°27′24″E﻿ / ﻿35.157699°N 24.456566°E﻿ / 35.157699; 24.456566
 www.preveli.org
  (למפת כרתים מוגדלת) הרקליון חאניה רת'ימנופרבלי(למפת כרתים רגילה) הרקליון חאניה רת'ימנופרבלי
 
חוף המנזר - מבט מההר
פרבלי (ביוונית: Πρέβελη) הוא מנזר השוכן לחופי דרום כרתים.
את המנזר בנו לצורכי התגוננות על הר המשקיף אל הים התיכון. על פי התאריך החרוט על פעמונו של המנזר, משערים כי המנזר הוקם בפעם הראשונה בשנת 1594.
במנזר יש שני מתחמי מבנים עיקריים, המנזר התחתון, שנהרס בזמן הכיבוש הטורקי, הקרוי לזכרו של יוחנן המטביל והקומפלקס החדש שנבנה החל במאה ה-17 הקרוי לזכרו של יוחנן כותב הבשורה.
במלחמת העולם השנייה, במסגרת הקרב על כרתים, לאחר כיבוש האי על ידי הגרמנים, הצליחו חיילים מבעלות הברית שנותרו באי ליצור קשר עם המפקדה במצרים. ביצירת התקשורת הראשונית נסתייעו בעלות הברית במנזר בפרבלי שבחופו הדרומי של האי, שממנו אותתו באורות לספינות בריטיות. ביולי 1941 פונו 79 חיילים אוסטרלים וניו זילנדים שהסתתרו במנזר באמצעות צוללת ללוב.
למרגלות המנזר יש חוף ים שנחל חוצה אותו, במהלך השנים הנחל הביא איתו סחף שיצר חוף חולי רחב. לאורך הנחל יש מטעי דקלים.
פיטר בנצ'לי

| --- | --- |

 לידה:  8 במאי 1940 ניו יורק, ארצות הברית 
 פטירה:  11 בפברואר 2006 (בגיל 65) פרינסטון, ניו ג'רזי, ארצות הברית 
 שם לידה:  Peter Bradford Benchley 
 מדינה:  ארצות הברית 
 מקום קבורה:  בית הקברות פרוספקט היל 
 מקום לימודים:  אוניברסיטת הרווארד, אקדמיית פיליפ אקסטר, בית הספר אלן-סטיבנסון 
 שפות היצירה:  אנגלית 
 תקופת הפעילות:  מ-1967 
 בן או בת זוג:  ונדי בנצ'לי 
 www.peterbenchley.com
 חתימה:   
 
פיטר ברדפורד בנצ'לי (באנגלית: Peter Bradford Benchley;‏
8 במאי 1940 – 11 בפברואר 2006) היה סופר אמריקאי, כותב הנאומים של נשיא ארצות הברית לינדון ג'ונסון. ספרו רב המכר, "מלתעות" ("Jaws"), יצא לאור ב-1974, והעיבוד הקולנועי לספר, "מלתעות", זכה גם הוא להצלחה.
ביוגרפיה

בנצ'לי נולד בניו יורק שבארצות הברית למשפחה של סופרים. סבו היה העיתונאי ושחקן הקולנוע רוברט בנצ'לי(אנ'), אביו היה הסופר נת'ניאל בנצ'לי(אנ') וגם אחיו הצעיר נאט בנצ'לי(אנ') הוא סופר ידוע בזכות עצמו.
בנצ'לי ידוע בכתיבת ספרות אימה או מתח שבמרכזם מפלצת מרכזית. רבים מהספרים מכילים כריש בתור נבל תוקפני אוכל אדם.
בין הספרים שכתב: "Beast", ‏"The Island"‏ ו-"The Deep". לעברית תורגמו רק ארבעה מספריו: מלתעות, "התהום" (עובד לסרט קולנוע תחת אותו שם), "האי הנעלם" ו"הנערה מים קורטז" - כולם בהוצאת ספרי ארז.
בנוסף לכתיבה היה גם תסריטאי, בין השאר לסרט המצליח מלתעות. הוא אף הופיע בסרט בהופעת קמע בתור עיתונאי על החוף.
בית הממשלה (ולינגטון)

ערך זה עוסק בבית הממשלה בבירת ניו זילנד. אם התכוונתם למשמעות אחרת, ראו .
| --- | --- |

מבט על המבנה מכיוון דרום
 מידע כללי
 סוג:  מבנה ממשל, מבנה אדריכלי 
 מיקום:  ולינגטון 
 מדינה:  ניו זילנד 
 הקמה ובנייה
 תקופת הבנייה:  ?–1910
 תאריך פתיחה רשמי:  1910 
 קואורדינטות:  41°18′22″S 174°46′52″E﻿ / ﻿41.3061°S 174.781°E﻿ / -41.3061; 174.781
 אתר רשמי
  (למפת ניו זילנד מוגדלת) אוקלנד ולינגטון גיזברן טאורנגה דנידין ואנקה קווינסטאון כרייסטצ'רץ' אינברקרגיל ים טסמןבית הממשלה(למפת ניו זילנד רגילה) אוקלנד ולינגטון גיזברן טאורנגה דנידין ואנקה קווינסטאון כרייסטצ'רץ' אינברקרגיל ים טסמןבית הממשלה
 
בית הממשלה (באנגלית: Government House) הוא מבנה הממוקם בניוטאון (Newtown) שבוולינגטון בירת ניו זילנד. המבנה משמש כבית המגורים הרשמי העיקרי של המושל הכללי של ניו זילנד.
המבנה תוכנן על ידי קלוד פאטון ממשרדו של ג'ון קמפבל, האדריכל הממשלתי. המבנה נבנה בין השנים 1908–1910. שטחו הכולל של המבנה 4,200 מ"ר, וסביבו גנים בשטח של 120 דונמים.
למבנה שתי קומות והוא עשוי ברובו מעץ. במבנה 27 חדרי שינה, 19 חדרי רחצה, וכן חדר נשפים, משרדים וחדרי הסבה. כמו כן בגני המבנה מגרשי טניס, בריכת שחיה, מגרש סקווש ומקלט. במבנה כ-30 עובדים.
באוקטובר 2008 החל במבנה שיפוץ שהסתיים במרץ 2011.
ראו גם

בית הממשלה
בית הממשלה שבעיר אוקלנד
המושל הכללי של ניו זילנד
הערות שוליים

↑  Michelle Duff, Government House's $44m facelift, Stuff.co.nz, 24 March 2011
ערך זה הוא קצרמרבנושא ניו זילנד ובנושא מבנים. אתם מוזמנים לתרום לוויקיפדיה ו.
פרבי

פֶרבּי (באנגלית: Furby) הוא צעצוע רובוטי אלקטרוני בעל יכולת להפקת דיבור, שנוצר על ידי חברת Tiger Electronics בשנת 1998. באותה שנת הייצור נמכרו 1.8 מיליון יחידות פרבי, בשנת 1999 14 מיליון יחידות ובסך הכל עד שנת 2001 יחידות הפרבי המקורי, נמכרו בלמעלה מ-40 מיליון.
בין השנים 2005 עד 2007 יצאו לחנויות צעצועי פרבי חדשים, בעלי אפשרות לזיהוי קולות ותזוזות פנים.
הערות שוליים

↑  לשחק עם פרבי, באתר ynet, 4 בדצמבר 2005
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
פארק המים אטרקציה

פארק המים אטרקציה היה פארק מים שהוקם ב-1989 ונסגר ב-2002 בחוף קליה בקצה הצפוני של ים המלח (31.76363N, 35.50168E) כ-5 קילומטרים דרומית לבית הערבה, וכ-4 קילומטרים צפונית לקיבוץ קליה. הקמת פארק המים היה פרויקט משותף של שלושה מקיבוצי האזור - קליה, אלמוג ובית הערבה. עלות הקמת הפארק הסתכמה בכ-20 מיליון שקלים.
הפארק הוקם כיוזמה של הקיבוצים במועצה אזורית מגילות על שטח של כ-300 דונם. בתחילת דרכו ביקרו בפארק מאות אלפי מבקרים מדי שנה, בעיקר מירושלים, אך גם היה פופולרי בקרב פלסטינים מיהודה ושומרון ובקעת הירדן. לאחר פריצת האינתיפאדה השנייה ב-2000 החלה ירידה חדה בכמות המבקרים, עד שהנהלת המקום החליטה לסגור אותו בשנת 2002 מפאת חוסר כדאיות כלכלית. בחודשים הראשונים לסגירה ניסו עובדי המקום להפעיל את המקום בעצמם, אך התוכנית לא יצאה לפועל ומאז פארק המים לא נפתח מחדש.
במקום היו כשבע מגלשות מים וארבע בריכות שחיה.
המקום פופולרי לצילומים, בין היתר בפארק הנטוש צולמה עטיפת האלבום "תרגיל בהתעוררות" של שלומי שבן.
בסיס חיל הים הסיני בג'יבוטי

| --- | --- |

 מידע כללי
 סוג:  בסיס ימי 
 מדינה:  ג'יבוטי 
 בעלים:  חיל הים של צבא השחרור העממי 
 מפעיל:  חיל הים של צבא השחרור העממי 
 הקמה ובנייה
 תקופת הבנייה:  ? – 1 באוגוסט 2017
 תאריך פתיחה רשמי:  1 באוגוסט 2017 
 קואורדינטות:  11°35′25″N 43°03′47″E﻿ / ﻿11.59023°N 43.06312°E﻿ / 11.59023; 43.06312
  (למפת ג'יבוטי מוגדלת) ג'יבוטי עלי סביח טאג'ורה סומליה אתיופיה אריתריאה מפרץ עדןבסיס חיל הים הסיני בג'יבוטי(למפת ג'יבוטי רגילה) ג'יבוטי עלי סביח טאג'ורה סומליה אתיופיה אריתריאה מפרץ עדןבסיס חיל הים הסיני בג'יבוטי
 
בסיס חיל הים הסיני בג'יבוטי הוא בסיס צבאי המופעל על ידי חיל הים של צבא השחרור העממי הסיני בג'יבוטי שבקרן אפריקה. הוא הבסיס הצבאי הראשון של סין מעבר לים, ונבנה בסביבות העיר אובוק שבמזרח ג'בוטי, סמוך לנמל דוֹראלֶה. הבסיס נבנה על ידי סין, בעלות של $590 מיליון דולר. המתקן מאריך משמעותית את זרועותיה של סין מבחינה צבאית בקרן אפריקה ובאוקיינוס ההודי.
בהקמת הבסיס סין למעשה מְחקה צעדים דומים של מעצמות אחרות:
הבסיס הקבוע היחידי של צי ארצות הברית באפריקה נמצא במחנה למונייה שבאמבולי, בצד הדרומי של שדה התעופה הבינלאומי ג'יבוטי-אמבולי.
ליד שדה התעופה נמצא גם הבסיס הצבאי היחיד של יפן שמחוץ לגבולותיה.
רוסיה החלה בבניית בסיס צבאי בסודן בנובמבר 2020.
על פי סין הבסיס ישמש לתמיכה לוגיסטית לכוחות הפועלים במפרץ עדן, למטרות שמירת שלום, ולמשימות הומניטריות באפריקה.
גודל הבסיס הוא כ-0.5 קמ"ר, ומאויש על ידי כ-1,000 אנשי צוות.
היסטוריה

ב-11 ביולי 2017, שלח צבא השחרור העממי ספינות של "צי הים הדרומי זהנג'יאנג" אל עבר הבסיס בג'בוטי, ובכך נחנך בטקסיות. רשמית נפתח הבסיס ב-1 באוגוסט 2017.
באפריל 2018 דווח על תלונה של ארצות הברית לסין על שימוש בלייזרים מבסיס זה לסינוור טייסיה לכאורה.
הערות שוליים

↑  Zhou, Laura (17 באפריל 2017). "How a Chinese investment boom is changing the face of Djibouti". South China Morning Post. אורכב מ-המקור ב-17 במאי 2017. About half an hour’s drive west of the restaurant, a Chinese military base is surreptitiously taking shape near the dusty construction site of the China-funded, US$590 million Doraleh Multipurpose Port. {{cite news}}:  (עזרה)
↑  Paice, Edward (30 במאי 2017). "Djibouti Wins Jackpot – Renting Out Desert for Military Bases". The Cipher Brief. נבדק ב-30 במאי 2017. {{cite news}}:  (עזרה)
↑  Huneke, Douglas (19 באפריל 2017). "The Ghost of Zheng He: China's Naval Base in Djibouti". University of California, Berkeley. אורכב מ-המקור ב-17 במאי 2017. {{cite news}}:  (עזרה)
↑  Jacobs, Andrew; Perlez, Jane (25 בפברואר 2017). "U.S. Wary of Its New Neighbor in Djibouti: A Chinese Naval Base". הניו יורק טיימס. נבדק ב-17 במאי 2017. {{cite news}}:  (עזרה)
↑  Lin, Jeffrey; Singe, P.W. (13 ביולי 2017). "China just deployed to its first overseas base". Popular Science. The base—roughly half a square kilometer—is reported to be soon be staffed by about a battalion-size formation, or about 1,000 personnel. {{cite news}}:  (עזרה)
↑  Gao, Charlotte (12 ביולי 2017). "China Officially Sets Up Its First Overseas Base in Djibouti". The Diplomat. אורכב מ-המקור ב-11 ביולי 2017. In the early morning of July 11, China held an official ceremony in the port of Zhanjiang, south China’s Guangdong province. The commander of China’s People’s Liberation Army Navy (PLAN), Shen Jinlong, "read an order on constructing the base in Djibouti, and conferred military flag on the fleets." Then Shen ordered, "Set off!" and the ships carrying Chinese military personnel departed the port, reported Xinhua. {{cite news}}:  (עזרה)
↑  An, ed. (11 ביולי 2017). "China sets up base in Djibouti". Xinhua News Agency. אורכב מ-המקור ב-12 ביולי 2017. Ships carrying Chinese military personnel departed Zhanjiang in southern China's Guangdong Province on Tuesday to set up a support base in Djibouti. {{cite news}}:  (עזרה)
↑  Blanchard, Ben (1 באוגוסט 2017).  Perry, Michael (ed.). "China formally opens first overseas military base in Djibouti". Reuters. נבדק ב-1 באוגוסט 2017. China formally opened its first overseas military base on Tuesday with a flag raising ceremony in Djibouti in the Horn of Africa, the same day as the People's Liberation Army marks its 90th birthday, state media said. {{cite news}}:  (עזרה)
↑  "China's first overseas military base opens in Djibouti". Ecns.cn. 2 באוגוסט 2017. {{cite web}}:  (עזרה)
↑  ארצות הברית: כוחות סיניים פוגעים עם לייזר בכלי טיס שלנו באפריקה, באתר וואלה, 4 במאי 2018